મજબૂરીમાં સપડાયેલા વાલીઓની પાસેથી રૂપિયા ખંખેરી લેવા માટે કેટલાંક ટાઉટ વાલીઓ પાસેથી મોટી રકમ ખંખેરીને ડોમિસાઈલ સર્ટિફિકેટ ઇસ્યુ કરવાનું કારસ્તાન કરી રહ્યાં હતાં. જોકે, શહેરના ડોમિસાઈલ વાલી મંડળને કંઈક રંધાઈ રહ્યુ હોવાની શંકા પડી હતી. એટલે, તેમણે ગુપ્ત તપાસ કરતાં કૌભાંડ ચાલી રહ્યું હોવાની શંકા દ્રઢ બની હતી. વાલી મંડળના પ્રમુખ ડો. અરવિંદ વિરડીયાએ શહેર પોલીસ કમિશનરને આ બાબતની લેખિતમાં જાણ કરી હતી.